
Поштовани бирачи!

У посљедњих двадесет пет година демоктије у Босни и Херцеговини и владавине национално-конфесионалних елита, имамо вјештачки подијељене народе, криминал је постао сустав, а корупција стил живота. О свему, од запошљавања, образовања, сигурности, здравства, социјалне скрби (као витално најважнијих животних сфера), па до умјетности, културе и дневне забаве, одлучују националне-конфесионалне врхушке, слиједећи при томе властите амбиције, од чега користи имају само њихове страначке елите, сродници и пријатељи, а све под изговором заштите виталног националног интереса. Тако „наши“ злочинци постају „хероји“, а њихови хероји наши „злочинци“. Захваљујући њиховој демократски незрелој политици постали смо дно модерног европског друштва којем културно, традицијски и интелектуално припадамо.

Јонас Салк, изумитељ полио-вакцине често је говорио: „Најважније питање које си морамо поставити је: ''Јесмо ли добри преци?'' Имајући у виду актуелну БиХ политику, може се речи да нисмо. Нема ни свијести о томе да треба предузимати реформе, а камоли утврђене визије, стратегија, политика и инструмената њеног провођења.

Подизање стандарда грађана на већи ниво, темељеног на раду, је најучинковитија стратегија и политика за рјешавање социјалних проблема и скрби. Таква стратегија и политика се искључиво остварује господарским развитком који се мора темељити на рационалној употреби ресурса и на дстицајној и праведној потрошњи створеног друштвеног производа. 

Држава мора омогућити повољан оквир за развој предузетништва, што ће подстакнути господарски раст и створити социјално-економско-правно окружење погодно за развој пословања.

За остварење визије потребно је подстицати развој и интеракцију сектора који стварају додатну економску вриједност, у којој домаће господарство има конкурентске предности те је нужно развој темељити на знању. То су: образовање, индустрија, обртништво, туризам, финанције, пољопривреда, енергетика, грађевинарство, те промет и телекомуникације.

Само богата држава може на адекватан начин омогућити социјално-здравствену заштиту својих грађана. Динамично и успјешно господарство у функцији је одговорне и успјешне социјалне политике државе и зато је политика пуне запослености најбоља социјална политика.

„Будућност има неколико имена: за слабе - немогућа је; за малодушне - непозната је; а за смионе - идеал је.“ (Вицтор Хуго). 

„Слушај срце реци да“ идеал је!

Ову досадашњу праксу морамо промијенити, а једини демократски начин су избори. Ја вјерујем у ову земљу и Вас, јер заједно са вама то можемо промијенити 12. 10. 2014. године и коначно почети градити бољитак грађанима Босне и Херцеговине.


Предсједник
Младен Иванковић-Лијановић 


САДРЖАЈ:



1. ПРИВРЕДНИМ РАЗВИТКОМ ДО ЗАПОШЉАВАЊА И СОЦИЈАЛНЕ СИГУРНОСТИ

1.1. Програм 10 ''и'' за 10 година
1.2. Индустрија, занатство и туризам
1.3. Одржива околинс и пољопривреда
1.4. Енергија
1.5. Саобраћај 

2. ФИНАНСИЈЕ

2.1. Порези и доприноси
2.2. Реституција


3. УСТАВНИ ПОРЕДАК, ПРАВОСУЂЕ И СИГУРНОСТ



4. ОБРАЗОВАЊЕ



5. ЈАВНИ СЕКТОР, СОЦИЈАЛНА ПОЛИТИКА И ЗДРАВСТВО



6. КОРУПЦИЈА



7. ПОРОДИЦА



8. СПОРТ, КУЛТУРА И МЕДИЈИ



9. ДИЈАСПОРА, НЕВЛАДИНЕ ОРГАНИЗАЦИЈЕ И ВЈЕРСКЕ ИНСТИТУЦИЈЕ



10. ТАБЕЛАРНИ ПРИКАЗ ОСНОВНИХ ПРИВРЕДНИХ ПОДАТАКА


1. Привредним развитком до запошљавања и социјалне сигурности

БиХ је ниско рангирана на глобалним љествицама иновативности (ИНСЕАД), лакоће пословања (Wорлд Банк), конкурентности (WЕФ), људског развоја (УНДП), владавине права (Wорлд Јустице Пројецт), слобода (Фреедом Хоусе) и транзиције (ЕБРД).
Земља се уобичајено сврстава у другу балканску лигу, заједно с Косовом, Албанијом и Молдавијом, понекад и Македонијом. Од осталих европских земаља, по неким аспектима, иза БиХ су још понекад Бјелорусија и Украјина.
Темељни проблем бих. економије је у томе што се над слабашним приватним сектором наткрио неефикасни јавни сектор. Држава узима око половине бруто домаћег производа земље и троши та средства скоро у цијелости на административно-социјалне расходе. Стога је земља запала у фискалне дефиците и у тренд задуживања. 
Нема назнака које би указивале на то како да се земаља извуче из те ситуације. Краткорочне мјере нису осмишљене као дио средњорочне стратегије, па стога у најбољем доносе само краткорочно олакшање. Празан државни новчаник (и низ других разлога) тражи предузимање структурних реформи.
БиХ тек треба проћи прву фазу развоја, тј. мобилизирати факторе производње који су увелико неискориштени, па је стварна производња знатно нижа од потенцијалне.
Провођење реформи значи увођење владавине права и тржишне економије. „Правда је инфраструктура власништва“, како каже Кемал Ататурк, па кад нема владавине права, нема ни предузетништва јер нема гаранција да ће текући (профит) и акумулирани (имовина) плодови предузетничке активности припасти онима који су их створили.
БиХ дугорочно заостаје за европским земљама ради тријумфа политике над економијом. Вођена виталним националним интересима (до 1941. и послије 1991.) и виталним класним интересом (од 1945. до 1990.), бих. економија је изгубила стољетни корак, тј. у односу на 1910. годину, кад је имала доходак по становнику као Италија, а већи од Грчке, Хрватске и Србије. Данас су све те (и остале европске) земље испред БиХ.
Грешке у развојној политици траже дуг временски хоризонт за исправљање, први корак на правом путу је рехабилитација истраживачко-развојног сектора. Пошто је 'фискална коверта' танка, нужно је успоставити тај сектор што ефикасније.
Полазећи од административно-институционалног поретка БиХ, најрационалније је истраживачко-развојне центре успоставити на регионалном нивоу. При томе је важно идентифицирати најдинамичније снаге регије, које могу бити оличене у појединачној фирми-лидеру развоја, привредном сектору, ланцу вриједности или кластеру.
Неће бити могуће остварити глобални сан, тј. имати радно мјесто у БиХ све док земља нема јасну визију, стратегију и политику развоја. Ми у Народној странци Радом за бољитак ту визију и стратегију нудимо бирачима у овом програму. 
Нужно је уочити везе најдинамичнијих бих. фирми с другим бих. фирмама кроз ланце продаје/куповине и уочити могућности развоја заједничких функција (прије свега у области истраживања, развоја и маркетинга) и подстачи их ресурсима регије ради успостављања и интернационализације ланаца вриједности, односно кластера производње. 
При томе треба имати у виду везе тих фирми с факултетима, јер и у једним и другим постоји извјесан ниво експертног знања, што омогућава формирање центара изврсности који се могу 'прикачити' за односни ланац вриједности, односно кластер производње.
Без производње и расијања знања путем центара изврсности, односно у перспективи, истраживачко-развојних центара, није могуће извршити реиндустријализацију економије, односно осигурати производњу интернационално утрживих добара.

- Држава (законодавна и извршна власт) мора управљати развојем -


1. Програм 10 ''и'' за 10 година
БиХ мора припремити десетогодишњу визију развоја, за раздобље 2014-2024, која би показала мјесто на којем жели бити 2024. године. Своје мјесто БиХ треба тражити међу земљама с високим дохотком и земљама чланицама ЕУ, па је питање колико се тој покретној мети може примакнути за четири, седам (ради хватања прикључка с планским циклусима ЕУ), односно десет година.
Темељем дугорочне визије треба припремати средњорочне стратегије развоја и то за раздобље 2014-2018. Тиме би се повезали политички изборни и развојни циклуси. Грађани морају знати шта и како политичари раде током свог мандата ради остваривања визије развоја БиХ и пратити на дневној основи колико се остварују визија и стратегија.
Визија и стратегије требају садржавати десет кључних ријечи: истраживања, иновације, изобразба, информационо-комуникационе технологије, инфраструктура, инвестиције, индустрија, исхрана, извоз и интеграције.
У наредном четверогодишњем политичком раздобљу (2014-2018) БиХ у фокусу развоја треба имати људске ресурсе и физичку инфраструктуру. Тиме би отпочео процес смањивања јаза у конкурентности БиХ наспрам земаља чланица ЕУ, као и процес њене снажније интеграције у ЕУ економски простор.

- Постићи двоструку стопу раста
Тек двоцифрена стопа раста, прецизније стопа раста од 10,5 -11,0%, на рок од десет година осигурава достизање дохотка по глави становника од 12.196 УС$, (8.792 € или 17.177,00 КМ) тј. улазак у садашњи клуб земаља с високим дохотком. Дакле, циљ економског раста БиХ мора бити: двоцифрена стопа раста током наредних десет година.
При томе је нужно удвостручити део индустрије у стварању бруто домаћег производа, тј. повећати га са садашњих 11-12% на око 22-24% бруто домаћег производа, колико имају земље компаратори.




- Подићи улагања у истраживања и развој на 1% БДП
Током наредног периода БиХ мора смањивати све врста јавних расхода, осим улагања у истраживања и развој (и инфраструктуру). 
Нужно је повећати расходе на истраживања и развој на 1% БДП током наредне четири године, а потом на 2% током сљедеће четири године, те иза тога на 3% и одржавати ту стопу до даљњега.
У наредне четири године увести е-управу на свим нивоима власти, свим грађанима у БиХ омогућити бесплатни интернет и онима који желе осигурати гласање путем интернета. 

Нарочито је важно увести порезне подстицаје тако што ће фирме бити ослобођене пореза на доходак у величини улагања у истраживања и развој, док би ланци вриједности требали добијати субвенције (на 1КМ уложену у истраживања и развој, држава им треба дати минимално 1КМ подстицаја).

- Развити шест индустријских ланаца вриједности, односно технополиса (кластера)
Шест индустријских ланаца вриједности у БиХ (дрво, обућа, намјештај, сједдишта, жељезне и челичне конструкције и алуминијум) учествују у свјетском извозу с 0,15-0,75 посто. 
Но, и ти најбољи међу најбољим укључени су тек у хијерархијске (жељезне и челичне конструкције) и квазихијерархијске (нпр. алуминијум) глобалне ланце вриједности. Иностране фирме, које управљају глобалним ланцима вриједности, посједују или држе у шаци бих. фирме (које за њих ради лохн послове: наше руке и стројеви, ваш материјал и производ). 
Фирме из БиХ могу у најбољем постати лидери тржишних ниша, јер засад тешко могу развити производњу с економијом обима. Но, извозом вођен развој изискује истраживања, иновирања, обуку/образовање и инвестиције, што се најбрже може осигурати формирањем технополиса.

- Удвостручити запосленост приватног сектора
У БиХ на једног запосленог у јавном сектору долази 2,6 запослених у приватном сектору, па од европских земаља једино Албанија и Хрватска имају 'пренапученији' јавни сектор.
Да би стигла просјек земаља компаратора, који износи 4,7 запослених приватног сектора на једног запосленог у јавном сектору, БиХ мора удвостручити запосленост приватног сектора. То би значило запошљавање око 90% незапослених особа.

- Смањити енергетску интензивност за четвртину
Донијети обавезујуће енергетски ефикасне стандарде за масовно кориштене уређаје и опрему и за грађевинске материјале, што би олакшало побољшање енергетске ефикасности градитељства. Крајњи циљ ових активности је смањење трошкова енергије за потрошаче због улагања у развој ефикаснијих производа и зграда.
Држава треба предњачити у промовисању енергетски штедних пословних простора, производа и услуга при текућем пословању и при предузимању јавних набавки и инвестиција.
Тако би могла поставити циљ остварење уштеде електричне енергије за 8% током раздобља 2014-2018. Могла би почети с тиме већ од 2015. лансирањем пилот-пројекта 100 државних зграда. Тиме би помогла грађанима схватити да је трећина енергије коју троше на загријавање простора потпуни губитак енергије.

- Отклонити фискални неред 
Треба скресати јавне расходе за трећину и свести их на трећину БДП земље, што се може постићи смањењем јавне потрошње и повећањем дохотка. 
У фискалној политици, која сада чини кључну полугу економске политике у БиХ, јер других и нема, увелико доминира брига над приликом, тј. доминација социјалних над економским расходима. При томе се највећи део фискалне политике реализира на средишњем (регионалном) нивоу власти, што је неуобичајено за савремене друштвене и економске поретке.
Једноставно речено, на социјалу, те на плате и материјалне трошкове јавног сектора отпада девет десетина јавних расхода, па је нужно социјално-административни прорачун БиХ претворити у развојни.
На финалну јавну потрошњу, која обухвата издатке државе на плате и куповину роба и услуга, отпада четвртина БДП, па ју је нужно срезати испод петине БДП.

- Парцијално приватизовати јавне компаније
Неприватизоване јавне институције треба парцијално приватизовати, почевши с приватизацијом телекома у величини десетине капитала у јавном власништву (након проведене ревизије дјелимично 'обављене' приватизације). 
Енергија као кључни покретач свих активности и темељ опстанка друштва остаје у јавном власништву. Но, изградња нових великих енергетских објеката би се могла вршити приватним капиталом.
Средствима од парцијалне приватизације, те средствима ослобођеним рационализацијом јавне управе (увођењем е-управе на свим нивоима власти) финансирале би се јавне инвестиције и тако повећала конкурентност економије. 


1.1. Индустрија, обртништво и туризам
Главни циљ државне привредне политике је јачање привредног стања Босне и Херцеговине и успјешних предузећа из наше земље у европској и глобалној конкуренцији. Ради проширења Европске уније и прикључења наше државе у Европску унију, држава треба подстицати конкурентну способност привреде, посебно малих и средњих предузећа, те привлачност Босне и Херцеговине као инвестицијског одредишта за улагања од стране великих свјетских компанија. Само успјешна привредна политика, која уважава циљеве Европске уније може довести Босну и Херцеговину у позицију да створи оне оквирне услове који омогућавају предузећима да задрже постојећа и створе нова радна мјеста. 
За ту сврху потребно је осигурати укидање доприноса у производном сектору. Приједлог закона упућен од стране Бољиткових заступника у Парламент Федерације БиХ.
Ово је темељна претпоставка за одржање и бржи напредак наше државе.

Индустријска политика или политика окренута производњи (стварању нове вриједности) у општем смислу, може бити сваки тип државне политике који се одражава на производњу.
Често, а посебно на нивоу привредне (не)развијености каква је данас у БиХ, привремена царинска заштита (увођење сезонских царина посебно када су у питању пољопривредни производи), може бити оправдана и потребна, те транспарентно предочена и због тога ћемо и даље устрајати на доношењу закона о заштити домаће производње.
У погледу страних инвеститора треба водити рачуна да стране инвестиције не елиминишу домаће произвођаче. Стране инвестиције требају допринијети подизању конкуренције у земљи, а не њеној елиминацији.
Поједностављењем процедура оснивања предузећа, треба широм отворити врата формирању нових предузећа, те помоћи привредним субјектима у оснивању индустријских кластера и њиховом повезивању с иностраним фирмама.
Мора се изградити енергетска стратегија на нивоу државе (објединити и усугласити садашње стратегије ентитета у једну цјелину), као и стратегија приватизације јавних добара.
Индустријска политика се мора усмјеравати на подстицање виших фаза прераде. 
У области шумарства и дрвне индустрије треба дестимулирати извоз необрађених трупаца.
У сфери хемијске индустрије треба израдити студије изводљивости за хемијске капацитете. Афирмирати бржи развој металуршког комплекса у Босни и Херцеговини. 
Индустријска политика мора стимулисати производњу с више знања и више фазе прераде.

- Развојем индустријских кластера развијат ћемо велика домаћа предузећа -

Обртништво и туризам сносе највећи терет претјеране промјене законодавства и сталних повећања пореза и издатака, а имају веома велики значај за стварање дохотка, запослења и платне билансе. Мала и средња предузећа са својим финансијским и властитим ресурсима на граници су издржљивости. Узрок томе је непримјерена политика од стране свих нивоа власти. Додуше, говори се много о растерећењу малих и средњих подузећа, али скоро ништа није учињено. Ми ћемо се залагати, додатним притиском, за порезно и административно растерећење обртништва, а у туризму за ослобађање од плаћања ПДВ-а средства по основу доласка страних туриста. Посебно је потребно мала предузећа ослободити од непотребних бирократски и статистичких трошкова.
За повећање међународне конкурентске способности туризма Босне и Херцеговине мора се и даље развијати инфраструктура и одржавати туристичка структура малих и средњих предузећа. Нагласак наших осталих тежњи обухватит ће: здравствени туризам, културни туризам, религијски туризам и туризам градова, као и дестинацијски менаџмент.

1.2. Одржив околиш и пољопривреда
Босанскохерцеговачки крајолик и природа су основа рада и прихода. Они људима нуде домовину у којој се могу осјећати добро и на чију љепоту могу бити поносни.
Да би иновативну снагу и достигнућа у привреди снажније ставили у службу заштите околине ми у Народној странци Радом за бољитак се залажемо да кроз тржишно-привредне мотиве наградимо оне који чувају околину, а да се искориштавање природе оптерети трошковима убацивањем више еколошких елемената у порезно право, у накнаду заштите околиша, могућност компензације и регулисање одговорности. 
Политика треба створити оне услове који омогућавају развој пољопривреди у пуном њеном капацитету. Циљ је осигурати довољно хране за властито становништво. 
У том погледу потребна је: 

- Успостава платног система за пољопривреду и рурални развој
- Досљедна примјена уговора о слободној трговини и заштита домаће производње, увођењем сезонске таксе на одређене производе.

Ми у Народној странци Радом за бољитак се залажемо за већа издвајања у област пољопривреде и руралног развоја и то: 


Потребна издвајања за пољопривреду и рурални развој у мил. КМ
Година БиХ ФБиХ РС БД
2015 310 150 150 10
2016 413 200 200 13
2017 516 250 250 16
2018 620 300 300 20




1.3. Енергија
Босна и Херцеговина има природне потенцијале за производњу, стратешког енергента, електричне енергије како за домаће потребе тако и за извоз. Потребно је наставити градити и искориштавати потенцијале водног ресурса као обновљивог, те реконструијисати рударске капацитете да постану конкурентни и одрживи за производњу енергије из фосилних горива.
Енергетски систем мора бити потпуно у функцији тржишног развитка земље, а то значи да мора бити конкурентан, цјеновно подстицајан за развој привреде и интегриран у међународни енергетски систем.
Потребно је развијање инфраструктуре за дистрибуцију плина, у градовима који имају за то адекватне услове, како би смањили потрошњу електричне енергије за гријање.
Алтернативни енергетски извори који би били примјењиви у Босни и Херцеговини су сунчева енергија, енергија вјетра, енергија биомасе, енергија геотермалних извора и производња биодизела. У складу са захтјевом Европске комисије потребно је приступити стимулисању изградње алтернативних извора енергије и субвенционисању приватних пројеката за њихову примјену. Средства за подстицање развоја осигурати из опорезивања КW-а струје добијене из необновљивих извора. 

1.4. Саобраћај 
Теретни и путнички саобраћај довести у равноправан положај с конкуренцијом из окружења, реципроцитетом дозвола за пријевоз (ЦЕМТ-дозволе) или потпуна либерализација саобраћаја, поједностављењем царине роба (примјена Норвешког модела царињења). 
Изградња саобраћајне инфраструктуре дјелује подстицајно на развијање и квалит привредног и социјалног система државе. Босна и Херцеговина мора имати цестовну инфраструктуру компатибилну мрежи Европе, Блиског и Средњег истока.
Основни правац који је већ усаглашен у Босни и Херцеговини је коридор Вц (ријека Сава-Сарајево-Мостар-Јадранско море) и други правци који су у фази градње и припреме (Мрежа аутопутева усвојена у Републици Српској, Аутопут Тузла-Орашје). Други правац који је део ТЕМ мреже (Велика Кладуша – Бихаћ – Кључ – Јајце – Травник – Сарајево - Горажде) такођер треба ставити у план изградње. Изградња аутопутева се треба финансирати комбиновано са домаћим и међународним средствима, а приоритет дати издавањем концесије на међународном тендеру, а изградњу регионалних и локалних путева финансирати из пореза на гориво и путарине. Жељезнички саобраћај развијати из међународних програма у складу развоја привреде.


2. Финансије

* Треба вршити даље усавршавање порезног система и политике. Одговорност у подручју пореза, доношење прописа и њихово провођење, морају предузети уставима одређена мјеродавна тијела. Равномјернија расподјела порезног терета свим грађанима и правним субјектима, а посебице носитељима развитка, је потребна и могућа.

Порез је нека врста “општег уговора” између власти и порезних обвезника. Изричај “драговољности” грађана за тај уговор се остварује начином избора државне власти. Стога је порез битна саставница промотивног изборног програма Народне странке Радом за бољитак. Саставница уговора “потписаног” путем гласачких листића је противуслуга коју даје власт грађанима. Порез треба бити на нивоу покрића трошкова тих услуга.
Од квалитета порезног система и политике, те квалитета услуга грађанима, зависи временско трајање гласања склопљеног уговора. Он је “закључен” на раздобље трајања мандата изабране власти и грађани га, и то једнострано, продужују или раскидају на наредним изборима.
Глобални концепт дјеловања треба бити заштита и развој домаће производње (супституција увоза домаћом производњом) и подстицај извоза из Босне и Херцеговине кроз дјеловање макрофинансијских политика са посебним освртом на фискалне мјере.
У складу са концептом прокламирања другачијег приступа и провођења економске политике по питањима економског развоја БиХ, провођењем Закона о заштити домаће производње, закона о субвенционисањуу камата и ослобађањем доприноса на плате у примарном и секундарном сектору привреде у БиХ, желимо осигурати снажнију економску и извозну активност привредних субјеката у БиХ. Потицајне мјере и активности ради остваривања циљева развоја босанскохерцеговачке економије, које се утврђују Законом, односе се на субвенционисање камата по кредитима и то преузетим и новим кредитима, те кредитирање за почетак пословања који ће значити стварање нове вриједности и додатно запошљавање сваког новог радника.

2.1. Порези и доприноси
У правцу правичније фискалне политике, којом се може досећи друштвени консензус ширих размјера: 

Ми се залажемо за двије стопе Пореза на додану вриједност (ПДВ-а). Нижом стопом од 5% опорезоват основне животне намирнице, а другом стопом од 22% све остало.

У циљу растерећења привреде, новог запошљавања и елиминисања „рада на црно“ залажемо се за укидање доприноса на плате у производним секторима.
- Пољопривреда, лов и шумарство
- Рибарство
- Рударство и вађење руде
- Прерађивачка индустрија
- Грађевинарство
- Дјелатности домаћинства

Треба повећати неопорезиву основицу доходака од рада у циљу стимулисања раста доходака. 
Примања пензионера, незапослених и сиромашних се морају увијек индексирати с инфлацијом.
У циљу заштите најсиромашнијих грађана мора се осигурати субвенционисање њихових основних издатака кроз разне социјалне програме.



2.3.Реституција (поврат одузете имовине)
Ми се залажемо да се изврши поврат имовине одузете за вријеме комунистичке владавине, а гдје то није могуће да држава изврши обештећење. 


3. Уставни поредак, правосуђе и сигурност

Улазак у Европску унију нам не треба бити циљ, већ средство за изградњу друштва људи задовољних својим животом.
Потписивањем Споразума о стабилизацији и придруживању (ССП) са Европском унијом (ЕУ) Босна и Херцеговина је постала потенцијални кандидат за ЕУ. Због спорости и непровођења реформи од стране актуелне власти, још нису испуњени услови за предају захтјева за чланство и добијања статуса земље кандидата за ЕУ, те отварање преговора о приступу ЕУ. 
Ови се преговори темеље на начелу оцјене индивидуалних постигнућа сваке државе кандидаткиње, њихов циљ је приступање у пуноправно чланство у Европској унији. У складу с тиме, преговори зависе о напретку државе кандидаткиње у испуњавању критеријума за чланство. Зато се често не сматрају класичним преговорима јер се не воде о правној стечевини Европске уније, већ о условима и начину њеног преузимања и примјене од стране државе кандидаткиње. Тиме преговори представљају завршну фазу у процесу прилагођавања нове чланице вриједносном, правном, привредном и друштвеном систему Европске уније. 
Приступање у пуноправно чланство Европске уније условљено је прихватањем свих права и обавеза на којима се заснива Европска унија и њен институционални оквир, што је обухваћено појмом правне стечевине Европске уније (франц. ацqуис цоммунаутаире).
Правна стечевина непрестано се развија и допуњава новим прописима, а њени су најважнији елементи:
- Примарно законодавство (оснивачки уговори)
- Секундарно законодавство (уредбе, директиве, одлуке, препоруке и мишљења)
- Други извори права (пресуда суда ЕЗ-а, опћа начела права, међународни уговори)
- Остали акти (резолуције, изјаве, смјернице, заједничке акције, заједничка стајалишта итд.)

За потребе преговора, наведена је правна стечевина подијељена у 35 тематских цјелина које се називају поглављима преговора, а чине их:
1. Слобода кретања роба
2. Слобода кретања радника
3. Право пословног дјеловања и слобода пружања услуга
4. Слобода кретања капитала
5. Јавне набаве
6. Право трговачких друштава
7. Право интелектуалног власништва
8. Тржишно такмичење
9. Финансијске услуге
10. Информацијско друштво и медији
11. Пољопривреда и рурални развој
12. Сигурност хране, ветеринарство и фитосанитарни развој
13. Рибарство
14. Саобраћајна политика
15. Енергетика
16. Порези
17. Економска и монетарна унија
18. Статистика
19. Социјална политика и запошљавање
20. Предузетништво и индустријска политика
21. Транс-европске мреже
22. Регионална политика и координација структурних инструмената
23. Правосуђе и темељна људска права
24. Правда, слобода и сигурност
25. Наука и истраживање
26. Образовање и култура
27. Околина
28. Заштита потрошача и здравља
29. Царинска унија
30. Вањски односи
31. Вањска, сигурносна и одбрамбена политика
32. Финансијски надзор
33. Финансијске и прорачунске одредбе
34. Институције
35. Остало

Испуњавање даних критеријума од стране Европске уније многе несугласице, дилеме и тензије око уставних рјешења биће разријешене (само као примјер у Хрватској за преговоре је укључено више од хиљаду и пет стотина чланова). 
Постојећи Устав (Анекс 4) није једина сметња за овакво стање. Ми у Народној странци Радом за бољитак сматрамо да у постојећим уставним оквирима усклађеним с правним стечевинама Европске уније има мјеста за:
-економски одрживу државу; 
-државу социјалне сигурности својих грађана; 
-секуларну државу; 
-државу која ће забрањивати дискриминацију по свим основама;
-државу која ће имати суверенитет и јурисдикцију на цијелом простору и над свим грађанима и која ће локалну самоуправу афирмирати, а неће се исцрпљивати у сукобима између своје и ентитетске надлежности.
Држава стално мора критички провјеравати свој облик организације, редовно га побољшавати и модернизовати, те стално преиспитивати своје задаће. Тамо гдје се јавне задаће могу једнако добро или боље испунити од стране приватних или слободних носитеља услуга, држава их треба препустити истима. То нарочито вриједи за привредне дјелатности државе. 
То треба бити држава наше реалности коју ћемо цијенити и поштовати, а која ће нам створити оквире да можемо радити и да од тог рада и правилне расподјеле имамо сви сношљив живот.
Ми се залажемо за рационализацију државне управе и у том правцу тражимо подршку грађана за укидање кантона и јачање локалне самоуправе, а направили смо измјене устава Федерације БиХ који је био на расправи у Парламенту и није подржан од осталих странака у ФБиХ. У наредном мандату инсистират ћемо на усвајању нашег предложеног устава. 
Образовати редовне и посебне судове-арбитраже, привредне судове, суд за прекршаје и осигурати провођење судских поступака у разумном року.
Инсистират ћемо на томе да рад носитеља судских функција буде јаван и да постављање и напредовање зависи искључиво од квалитета кандидата, а остали чимбеници су допуњујући.
Учинити све неопходно ради осигурања владавине права и закона на читавом простору Босне и Херцеговине.
Уско сарађивати с органима законодавне власти у борби против корупције. 
Учинити све неопходно, с осталим полицијским структурама у Босни и Херцеговини (СИПА, ДГС и ОСА), у борби против организованог криминала, трговине људима и дјецом, пресијецања нарко-путева. 
Успоставити уску сарадњу с полицијским агенцијама земаља регије у заједничкој и координираној борби против прекограничног криминала.
Континуирано вршити изобразбу људског потенцијала с циљем оспособљавања за борбу против савремених облика криминала.
Вршити континуирано техничко опремање полицијских снага и осигурањем већих плата , с циљем осигурања адекватне мотивисаности и опремљености јединица за борбу против свих видова криминала. 
Наставити са упућивањем војних и полицијских службеника, у складу с циљевима вањске политике БиХ, у мисије осигурања мира под водством Нато пакта и УН-а, а тиме ћемо придонијети побољшању имиџа БиХ у свијету. Овим ће се показати да БиХ од пасивног приматеља међународне сигурности постаје активни приносник међународне сигурности.


4. Образовање

* Реформа и утемељење савременог и учинковитог система образовања може осигурати стицање знања и његову примјену, а то је услов за напредак цјелог друштва. Стога ћемо садашњи начин школства унапређивати, захтијевати и осигурати веће стандарде и одговорност за резултате. Школа, свих нивоа, треба бити удобно и омиљено мјесто одгоја и стицања знања за свако дијете, школарца, студента, запосленог.

Процесом мијењања нутрине наслијеђених привредних, политичких и друштвених односа треба осигурати потпуно нове садржаје у свим сегментима друштва у циљу стварања еколошког, тржишног, социјалног господарства у миљеу пуне демократије. Темељни чимбеник за остварење овог стратегијског циља је човјек и његов рад у најширем значењу. Нужно је осигурати образоване кадрове и способне људе. Одлучујуће су, дакле, наука, вјештина и радиност. 
Циљ школе није репродукција знања него кориштење знања за рјешавање нових изазова и научити људи да уче.
Научно је утврђена међуовисност образовања, економских учинака, трошкова образовања и нивоа образовања. Стога ћемо квалитет школства подићи на већи ниво. С тим циљем, утемељит ћемо научноистраживачку институцију са задаћом научног осмишљавања садржаја, планирања и програмирања школства, те стручни надзор. Истовремено ћемо стопу улагања, а не издвајања, друштвеног производа у школство програмирати тако да достигне у кратком раздобљу европску вриједност, како у погледу плата и материјалних ресурса. Истовремено ћемо порезном политиком осигурати директно улагање обрачунатог пореза, начином “опроста” пореза, у развој школства и стипендије. 
Сви системи образовања морају прихватити акредитацију наставних планова и програма и удовољавати високим академским стандардима.
Нова економија захтијева да се универзитети трансформишу из предавачких у предузетничке. Предузетнички универзитет има кључну улогу у регионалном развоју, његова типична иновативна јединица јесте научно-технолошки парк.

- Бесплатни рачунари дјеци
Сваком од 470.000 ученика и 38.000 наставника у основним и средњим школама треба бесплатно додијелити рачунар и осигурати бесплатан приступ интернету. Тако би младеж, осим дугова, наслиједила и нешто имовине од очева. То би била једна од најбољих инвестиција у БиХ у њеној хисторији. 

- Најскупље је лоше школство и стога школа мора постати омиљено мјесто
стјецања знања и одгоја -

- Циљ школе је научити људе да уче -



5. Јавни сектор, социјална политика и здравство

Економски раст и развој су круцијалне претпоставке финансијске позиције јавног сектора и социјалне сигурности грађана. Сматрамо да јавни сектор не представља само издатке (потрошњу). Јавни сектор је фактор подизања продуктивности рада цијелог друштва.
Сматрамо да дохоци и примања у јавном сектору не смију бити виши него дохоци од рада и запослености у привреди као што је сад случај. Јавна управа, такођер, подлијеже принципу учинковитости и мора се учинковито господарити и штедљиво односити према новцу порезних обвезника, а у овом мандатном раздобљу увести е-управу на свим нивоима власти. 
Социјална политика мора бити одговорност државе и мора се, према томе, извући из предузећа.Тиме ће се подићи конкурентност и ефикасност предузећа, а смањити неконзистентности у социјалној сфери.
Само богата држава може на адекватан начин омогућити социјално- здравствену заштиту својих грађана. 
Финансирање социјалних издатака треба базирати на реалним и неинфлаторним изворима. 
Мрежа социјалних институција мора се постепено развијати у складу с транзицијом земље и тржишном потражњом.
Сваки грађанин Босне и Херцеговине мора имати пензионо осигурање. Пензионо осигурање треба изградити на два ступа: јавном и приватно-добровољном.
Недопустиво је да пензије зависе само о уплатама тренутно запослених и вољи приватних предузетника.
Јавно и приватно здравство мора осигурати примарну здравствену заштиту сваког грађанина у Босни и Херцеговини, а која ће се у потпуности финансирати из фондова и прорачунских средстава. 
Сматрамо да се јавно и приватно здравство морају разлучити с обзиром на запосленике. Попут претакања државне својине у приватну у домену економије или високог образовања, недиференциран јавни од приватног сектора у здравству представља процес ерозије како јавног тако и приватног здравства. Ми у Народној странци Радом за бољитак се залажемо за изједначавање права и обвеза приватног и јавног здравства с тим да једна те иста особа не може радити у јавном и приватном. 
Побољшање здравствене заштите мајки, дјеце, ученика и студената као и старијих особа мора бити додатна брига друштва.
Народна странка Радом за бољитак залаже се за:
Европску политику здравља за све;
Међународне програме и стратешке документе о превенцији АИДС-а, туберкулозе, болести овисности;
Правилну организацију и акредитацију стандарда здравствених услуга у приватном сектору, формирање цијена, те контролу квалитета услуга и акредитацију приватних здравствених капацитета.



6. Корупција

* Корупција је људска и друштвена пошаст, зло. Закономјерно се јавља у датим околностима, условима. Стога, треба осигурати услове који спрјечавају њен настанак. Накнадна борба, репресијом, је недостатно учинковита.

Корупција је страни израз за поткупљивост, подмитљивост. Друга потребна спознаја је о објективно могућим носитељима корупције. То могу бити само особе с овластима доношења закона, прописа, управљања туђом, а посебице општедруштвеном имовином, финансијским средствима. Дакле, то су заступници, вијећници, министри, челници општина, прочелници државних управа и одјела, тужитељи, судци... Корупција зависи искључиво о људској и моралној квалитености носитеља тих дужности. 
Морамо констатовати, закључити и поручити: грађани чином гласања увелико учествују у одабиру носитеља корупције и самим тим су суодговорни за корупцију. Најучинковитија борба против сваког зла је отклањање узрока, “боље спријечити него лијечити”. Стога је наше темељно начело и закључак како су избори најефикасније средство борбе против корупције. У таквој борби очекујемо велику помоћ грађана на изборима, јер свака накнадна борба, а то значи борба репресијом, је мање учинковита.
Додатно ћемо изградити цјеловит правни систем, те досљедно проводити законе и прописе, као и устројити надзор над средствима која долазе извана у подручје државе. Стога, финансијско пословање страних правних особа мора бити сукладно домаћим прописима. Увођењем е-управе и журно окончање приватизације значајно ће сузити увјете за корупцију. 

- Носитељи корупције су носитељи власти - гласањем грађани је спрјечавају или подупиру -




7. Породица

* Породица је исходиште и оквир постојања људског бића и заједнице. Она је најмања и истодобно темељна заједница која ствара и одређује биолошке и духовне вриједности живота: нарав, љубав, суживот, одговорност, радиност, културу, вјеру, самопоуздање. Лична искуства и спознаје о вриједностима породице нас обавезују на истрајност у промицању породице, породичног живљења и његове заштите.

У породици се човјек рађа, стјече прве спознаје о постојању, чини прве кораке и усправља се, проговара и учи матерњи језик, спознаје најјачу унутрашњу покретачку снагу стварања - љубав, прихвата подношљивост и задовољство заједничког живота, учи поштовати друге и различитости, стјече одгој и прву наобразбу, упија обичаје, културу и традицију свога народа, времена и простора, стјече поимање и снагу истине, поштења и других моралних вриједности, спознаје вјеру.
Породица, дакле, ствара чврсте и сталне саставнице личности људске јединке које ће она носити и користити доживотно. Како те особности уноси у ширу заједницу, било личну или територијалну, то значи да породица одлучујуће одређује пунину живота сваког народа, заједнице и цјелине људског рода.
Равноправност полова за нас значи право на слободно развијање личности. Ми желимо отклонити постојећу неравноправност жена у породици, радном свијету, политици и у свим осталим друштвеним областима. Због тога ми у Народној странци Радом за бољитак на свим нивоима трајно подупиремо учествовање жена.
Млади представљају основну покретачку снагу Босне и Херцеговине. Инвестирање у младе мора представљати обавезу Босне и Херцеговине, на њеном путу ка ЕУ.
Прије свега морамо стимулисати младе да не напуштају земљу. То можемо учинити уредјењем привредног система подстицањем предузетничке активности младих, улагањем у едукацију младих, те осигурањем достојног живота младих.
Посебна пажња се мора посветити образовању и информатичкој едукацији младих.
У циљу подизања свијести и жеље младих за активно укључивање у живот предлажемо:
- формирање фондова за стипендирање студената;
- спречавање дискриминације младих из мањинских популација;
- партиципативно субвенционирање дјеце која су изгубила родитеља/е;
- посебну пажњу посветити младима с посебним потребама;
- успостављање блиске сурадње с НВО-има;
- формирање фондова за субвенционирање и подстицање самозапошљавања младих;
- оснивање већег броја пословних инкубатора;
- подстицајима мотивисати послодавце да запошљавају младе.
У погледу здравствене заштите, социјалне помоћи и борбе против дроге и криминала Народна странка Радом за бољитак предлаже низ мјера попут:
- досљедна провођења закона о забрани точења алкохолних пића и продаји цигарета малољетницима;
- уврштавања у школске програме обавезне посјете центрима за токсикоманију и рехабилитацију овисника;
- едукације младих о сексуално-репродукцијском здрављу;
- рада на превенцији малољетничке делинквенције. 
Стварат ћемо боље материјалне претпоставке за живот младих (школовање, запошљавање) те подстицаје стварању породице и њиховом напретку (биолошком, материјалном и духовном), што ће увелико придонијети њиховој чврстоћи и опстанку. Такву жртву, труд и напор, прихватамо са задовољством и осјећат ћемо је угодном.

- Вратити породици традицију, достојанство и узвишеност -

8. Спорт, култура и медији

Слободно кориштење времена је израз слободе. Слободно вријеме спада у темељне животне потребе људи. 
Ми се залажемо за потицање врхунских достигнућа у умјетности и спорту, јер с тим повезано дјеловање идеала потиче општее мишљење о раду и учинку.
Спорт је важан чимбеник у оквиру активне здравствене политике. Стога, инвестиције у спорт, посебно у школски спорт, треба сматрати добрим инвестицијама у области здравства. Како би подстицали квалитет живљења политика мора створити одговарајуће оквирне услове за развој спорта. Установе за спорт, комотне слободне површине и подручја за одмор и рекреацију требају омогућити и подупирати приватне властите иницијативе. 
Умјетност и култура би требали бити саставни дијелови образовања, који проширују хоризонте наше дјеце и његују нашу културну баштину. Бављењем умјетношћу и културом поддстиче се ангажман људи да се баве собом, својом околином и својим поријеклом. То не погодује само дискурсу и еманципацији, већ такође доприноси формирању властитог завичајног свијета.
Порезне мјере требају створити подршку за оживљавање тржишта умјетности, спонзорирања умјетности и чување културног наслијеђа. 
Примарна је подршка савременим умјетницама и умјетницима, посебно њиховом међународном представљању.
Треба преиспитати порезне мјере у подручју пореза на доходак и промет у циљу оживљавања тржишта и спонзорстава за умјетност, али и за подручје заштите споменика.
Потребно је проширити подршку филму у оквиру прорачунских могућности.
Потребно је спровести у дјело Закон о ауторским дјелима и интелектуалном власништву (закон већ постоји али се не примјењује). 
Слобода медија и њихова различитост су за развијање демократије исто тако важни као и демократске институције и поступци. Држава, стога, треба направити све инструменте који доприносе разноликости и слободи електронских медија, штампаних медија и могућностима комуникације.
Јавни РТВ-сервис у Босни и Херцеговини треба успоставити као један јавни сервис с три програма на језицима конститутивних народа, а свакако треба водити рачуна и о заступљености националних мањина у програму. Јавни РТВ-сервис треба бити у функцији објективног информисања и едукације.
“Правила игре” за Јавни РТВ-сервис и приватне станице гледе њиховог придржавања прописа у сфери промоције и спонзорства уредити на конкурентској основи. 
Радио и ТВ-претплате: 
Од дијела радио и ТВ-претплате требају се финансирати дигитализирање радија и филмска индустрија.
Пружати подршку штампаним медијима кроз изједначавање конкурентских настојања, потицање квалитете, регионалне разноликости.



9. Дијаспора, невладине организације и вјерске институције

Босну и Херцеговину многи њени грађани нису видјели као просперитетну земљу, па су вођени бољим вредновањем у тржишној борби одлазили у иностранство. Босна и Херцеговина је тако добила (добива) огромну дијаспору али и изгубила грађанску елиту. Ако економски развој и раст буде ишао овим темпом и уз ову власт, Босна и Херцеговина ће имати већу дијаспору од броја становника. 
Народна странка Радом за бољитак ће радити на зближавању матичне земље и дијаспоре у циљу очувања националног идентитета, а и да се дијаспора укључи у живот матичне земље. Задаћа је да свим заинтересованим особама пружимо праводобне и тачне информације које се не тичу само области привредног инвестирања већ се дотичу и одређених области из политичког живота. Матична земља мора не само сазнати, већ и реализирати, потребе дијаспоре.
Желимо и дијаспору укључити у политички живот матичне земље – осигурати право гласа, судјеловања у власти – посебно у Министарству вањских послова, дипломатско-конзуларним пословима, економским односима с иностранством и сл. што до данас није био случај. 

Односи с невладиним сектором
Народна странка Радом за бољитак жели остварити услове за партнерске односе с невладиним непрофитним сектором у Босни и Херцеговини. 
Партнерски однос бит ће базиран на:
- Изради и предлагању нових законских оквира за дјеловање невладиног сектора у Босни и Херцеговини који ће подстицати развој цивилног друштва као основе за изградњу демократског, социјалног и солидарног друштва у цјелини.
- Стварању базе података о програмима невладиног сектора регистрованих у Босни и Херцеговини.
- Обављању стручних послова образовања и усавршавања запослених у државној управи, те локалној и регионалној самоуправи путем семинара, радионица и савјетовања.
- Остваривању сарадње с међународним владиним и невладиним организацијама у погледу упознавања с радом међународних удружења регистрираних у Босни и Херцеговини.
- Праћењу међународне правне регулативе која омогућава развој цивилног друштва у појединим земљама те на предлагању побољшања законских оквира у Босни и Херцеговини, на основу компаративних анализа, како би се подстицао развој невладиног сектора и омогућила међусекторска сарадња.
- Омогућавању невладином сектору учествовање у предлагању законских рјешења.
- Изради Кодекса позитивне праксе и унапређења квалитета дјеловања, који садржи и начела транспарентног финансирања програма невладиног сектора из средстава прорачуна.

Вјерске заједнице
- Залагати се за уређење односа вјерских заједница с државом на основама секуларизма, а темељеним на трајном дијалогу и међусобном уважавању.

Синдикати
Процесом транзиције и примјеном неолибералног економског и политичког концепта људска и синдикална права у БиХ су потпуно дерогирана. У циљу изградње државе с људским ликом и достојанственим човјеком потребно је донијети закон о синдикатима и заштити синдикалних права у складу с познатим међународним стандардима.
Морамо осигурати потребне законске основице за организовање и рад синдиката. Садашњу праксу по којој се синдикати организују као удружења грађана треба суспендовати.
Радним људима треба вратити достојанство и вјеру у себе.


10. Табеларни приказ основних привредних података

Темељни привредни подаци:
Величине 2014 2018
Бруто домаћи производ (ГДП) у милионима КМ 29 512 43 208
Бруто домаћи производ по становнику у КМ 7 750 11 370
Запослени 686 156 826 156
Незапослени 552 540 463 320
Просјечна мјесечна плата КМ 827 880
Просјечна мјесечна пензија КМ 337 440
Дефицит трговинске биланце у милионима КМ 6 700 -5 790


Раст просјечне нето плате има извор у расту производности рада и смањењу „намета“ на плате. 

Пензије прате раст друштвеног производа. Овим растом у 2018. години ће достићи 50% нивоа нето плате. 

Раст друштвеног производа темељи се на промјени вањскотрговинске политике (заштита домаће производње, потицај извоза) и убрзање изградње инфраструктурних објеката (аутопутева и електроенергетских објеката). С овим мјерама бит ће повећана запосленост, а смањење вањскотрговинског дефицита постићи супституцијом увозних производа домаћим, посебно у пољопривредно-прехрамбеним производима.

